《四逸台》
宋代·李廌

异时常独饮，对月成三人。
已喜三士游，况遇金城辛。
洧渊俯龙室，废台干白云。
委径已就荒，九仞将遂湮。
飘然如四鹤，蹑屐披荆榛。
北冈翻波涛，南岫列嶙峋。
登台与佳名，大笔书苍珉。
占此泉石清，坐使草大春。
诸公廊庙材，我期兹隐沦。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。